
  KD/MU/-I-1997/26- Sarajevo 

· Predmet: Odgovor Energoinvesta na izjave o cijeni gasa
Energoinvest odlučno odbacuje kao netačne i neosnovane kvalifikacije Almira Bečarevića kojima se poslovanje kompanije predstavlja kao „pljačka“ građana. Takav neprofesionalan javni nastup, bez predočenih dokaza o nezakonitom postupanju, može uznemiriti građane i narušiti povjerenje u snabdijevanje prirodnim gasom.

Na izjavu „Ovo je klasična pljačka i pravljenje budalom svih građana“, odgovaramo: teške optužbe zahtijevaju dokaze. Bez njih, takve riječi više govore o profesionalnoj odgovornosti njihovog autora nego o poslovanju Energoinvesta. Stručnost se potvrđuje tačnim podacima i dosljednim poređenjima.

Šta pokazuju Eurostatovi podaci

Prema Eurostatu, cijena gasa za domaćinstva u BiH, bez poreza i naknada, iznosila je 0,0560 €/kWh u drugom polugodištu 2022, a 0,0446 €/kWh u prvom polugodištu 2026. To znači da je cijena iz 2022. bila 25,6% viša od cijene u prvom polugodištu 2026, pri čemu je osnovica za ovo poređenje cijena iz prvog polugodišta 2026.

	Domaćinstva bez poreza i naknada
	2022 S2
€/kWh
	2026 S1
€/kWh
	2022 S2 prema
2026 S1

	Bosna i Hercegovina
	0,0560
	0,0446
	25,6% viša

	Hrvatska
	0,0429
	0,0478
	10,3% niža


Izvor: Eurostat nrg_pc_202, grupa D2 (20–199 GJ godišnje), EUR/kWh, X_TAX; podaci provjereni 23.10.2026. S1 označava prvo, a S2 drugo polugodište.

U prvom polugodištu 2026. prosjek EU iznosio je 0,0749 €/kWh, a cijena u BiH 0,0446 €/kWh bez poreza i naknada. U prvom polugodištu 2026. cijena u BiH bila je 40,5% niža od prosjeka EU i 6,7% niža nego u Hrvatskoj, dok Istovremeno u drugom polugodištu 2022. cijena je bila za 30,5% viša nego u Hrvatskoj. Dakle, odnos cijena prema Hrvatskoj se preokrenuo u korist potrošača u BiH, kada se poredi cijena bez poreza i naknada. 

Ovi podaci ne podržavaju tvrdnju da je cijena za domaćinstva u prvom polugodištu 2026. bila historijski najviša. Oni, međutim, ne obuhvataju oktobarsku korekciju veleprodajne cijene i ne mogu se koristiti kao dokaz o visini računa nakon te korekcije, ali i ovo ćemo pojasniti argumentovano u nastavku teksta.

Takvu cijenu smatramo povoljnom u evropskom poređenju, posebno jer BiH nema domaću proizvodnju prirodnog gasa ni vlastito skladište, a snabdijevanje je vezano za jednu ulaznu interkonekciju sa Srbijom. Ova ograničenja potvrđuje i Evropska komisija. BiH, dakle, nema mogućnosti da se osloni na domaću proizvodnju, vlastite sezonske zalihe ili izbor između više ulaznih pravaca.

Povoljnost se ovdje odnosi na nominalnu cijenu u istom periodu i istoj Eurostatovoj potrošačkoj grupi. Ona ne znači da je trošak zanemariv za porodične budžete niti da su rizici snabdijevanja otklonjeni. Upravo zato cijenu i sigurnost snabdijevanja treba ocjenjivati odvojeno.

Više pravaca snabdijevanja znači veći izbor

Dodatne interkonekcije otvorile bi pristup drugim izvorima i tržištima, povećale izbor dobavljača i ojačale pregovaračku poziciju. To je razlog za ulaganje u diversifikaciju. Konačna cijena ipak bi zavisila od konkretnih ponuda, kapaciteta, transportnih troškova i ugovornih uslova; novi pravac sam po sebi ne garantuje najnižu cijenu u svakom trenutku.

Današnja ograničenja nisu nastala u mandatu sadašnje uprave Energoinvesta. Gasovod Zvornik–Sarajevo izgrađen je 1979. Više od četiri decenije kasnije, osnovni problem nedostatka alternativnog ulaznog pravca i domaćeg skladišta ostao je neriješen. Riječ je o dugogodišnjem izostanku realizacije ključnih projekata diversifikacije. 

Odgovornost za naslijeđena infrastrukturna ograničenja ne može se pripisati isključivo današnjem radu uvoznika. Potrebni su dugoročna energetska politika, investicije i odluke nadležnih institucija. Povoljna nabavka u postojećim uslovima i izgradnja novih pravaca dva su povezana, ali različita zadatka.

Potpuno poređenje uključuje i poreze

Radi potpunog informisanja javnosti prikazujemo i cijene sa svim porezima i naknadama. Na toj osnovi, BiH je u prvom polugodištu 2026. bila 52,7% ispod prosjeka EU, a cijena u drugom polugodištu 2022. Je bila 25,5% veća nego u prvom polugodištu 2026.
	Domaćinstva sa porezima i naknadama
	2022 S2
€/kWh
	2026 S1
€/kWh
	2022 S2 prema
2026 S1

	Bosna i Hercegovina
	0,0655
	0,0522
	25,5% viša

	EU 27
	0,1125
	0,1103
	2,0% viša


Izvor: Eurostat nrg_pc_202, grupa D2, EUR/kWh, I_TAX. [1]

Evropska tržišna cijena više nego utrostručena

Prema priloženom grafikonu EU Natural Gas za cijelu 2026 godinu govori da cijena je neposredno prije martovskog skoka 2026. bila približno 30 €/MWh, a na završetku prikaza u oktobru iznosi 91,28 €/MWh. Razlika je 61,28 €/MWh, odnosno u 2026. referentna berzanska cijena prirodnog gasa na evropskom tržištu bilježi rast od približno 204,3% i nešto više od 3 puta je veća od početne.
	Pokazatelj
	Početna vrijednost
	Završna vrijednost
	Rast

	EU Natural Gas
početak marta – kraj priloženog prikaza
	≈ 30 €/MWh
	91,28 €/MWh
	≈ 204,3%

	Veleprodajna tarifa FBiH
kumulativne korekcije od početka 2026.
	Indeks 100
	Indeks 139,4
	≈ 39,4%


Četiri korekcije veleprodajne cijene u FBiH, od 3,99%, 4,59%, 14,42% i 12%, daju kumulativno povećanje od približno 39,4%. Na osnovu navedenih podataka možemo zaključiti da rast domaće tarife je bio znatno manji od prikazanog rasta evropskog tržišnog pokazatelja. 

U posljednjem kvartalu 2026 ruski isporučilac Gazprom Export povećao je nabavnu cijenu prirodnog gasa za 16,21%. Na inicijativu Energoinvesta, koju je Vlada Federacije BiH prihvatila, povećanje veleprodajne cijene prema distributerima ograničeno je na 12%, s ciljem ublažavanja tereta za domaćinstva i privredu. Time je odobrena stopa povećanja veleprodajne cijene za 4,21 procentni poen, odnosno približno 26%, niža od stope povećanja nabavne cijene ruskog isporučioca.

Kako je navedeno u obrazloženju Vlade FBiH, rast nabavne cijene na taj način nije u cijelosti prenesen na kupce, uz očuvanje uslova za stabilno i kontinuirano snabdijevanje. Ova mjera Vlade Federacije BiH, donesena na prijedlog Energoinvesta, usmjerena je na ublažavanje pritiska na krajnje kupce, domaćinstva i privredu, tokom sezone grijanja, kada su potrebe za prirodnim gasom i opterećenje budžeta za grijanje najveći. Konačne cijene za domaćinstva i privredu formiraju distributeri.

Nafta u 2022 nije dostigla 150 dolara u serijama EIA

U svojoj izjavi Bečarević se poziva na cijene nafte veće od 150 dolara po barelu u 2022, međutim taj podatak je netačan za dnevne spot serije Brenta i WTI-ja koje objavljuje američka Uprava za energetske informacije EIA.

Poređenje cijene gasa samo s cijenom nafte na jedan dan zanemaruje način obračuna nabavne cijene. Vlada FBiH u obrazloženju odluke za prvi kvartal 2026. navodi prosječne mjesečne cijene nafte i naftnih derivata te referentnu formulu Cargoes FOB Med Basis Italy. Energoinvest je u javnom objašnjenju više puta isticao i dodatno ukazivao na uticaj prethodnih kvartala. Zato dvije približno jednake trenutne cijene Brenta ne moraju dati jednaku ugovorenu cijenu gasa. Ako su ugovoreni referentni prosjeci iz prethodnih perioda viši, to, uz ostale nepromijenjene elemente formule, stvara pritisak na povećanje nabavne cijene gasa. Niži prethodni prosjeci djeluju u suprotnom smjeru. Presudni su konkretni derivati, njihovi ponderi, period prosjeka i vremenski pomak koji određuje ugovor.

Brent, dostavljeni prikaz Trading Economics. Historijska kriva obuhvata dio 2021–2023; na snimku je prikazana referentna oznaka 114,06 USD/barel.
Oznaka od približno 114 USD po barelu bliska je pojedinim nivoima prikazanim za 2022, dok je dio ranijeg perioda na grafikonu na znatno nižim nivoima. To ilustrira zašto je važna cijela putanja cijena. 

Provjerljiv rezultat za potrošače ostaje sljedeći: prema Eurostatu, cijena za domaćinstva u BiH bez poreza u drugom polugodištu 2022. bila je 25,6% viša nego u prvom polugodištu 2026, ali ne predstavlja obračun ugovorne nabavne cijene za oktobar 2026.

Zaključak i zahtjev za odgovorno informisanje

Na navode prenesene u medijima 21. i 22. oktobra 2026. odgovaramo konkretnim podacima i javno provjerljivim izvorima. Cijena gasa za domaćinstva u BiH bez poreza u drugom polugodištu 2022. bila je 25,6% viša nego u prvom polugodištu 2026, dok je cijena u BiH u prvom polugodištu 2026. bila približno 40,5% niža od prosjeka EU. Referentne dnevne spot cijene nafte Brent i WTI u 2022. nisu dostigle 150 dolara po barelu.

Istovremeno, jasno prikazujemo i činjenicu da je veleprodajna cijena od oktobra 2026. za 1,28% viša od cijene iz posljednjeg kvartala 2022. godine. Polugodišnje cijene za domaćinstva i oktobarska veleprodajna tarifa predstavljaju različite pokazatelje i tako ih treba tumačiti. Odgovornost prema javnosti podrazumijeva iznošenje svih relevantnih podataka i dosljedno poređenje istih kategorija cijena.
Neodređeni periodi, miješanje različitih cijena i zanemarivanje prethodnih obračunskih perioda naftne formule ne mogu biti osnova stručne ocjene. Sama visina cijene ne dokazuje „pljačku“. Za takvu optužbu potrebni su konkretni dokazi o nepravilnostima, koje objavljeni navodi ne pružaju. Na iznesene kvalifikacije odgovorili smo argumentima, službenim podacima i objašnjenjem načina formiranja cijene.

Odgovornost prema kupcima pokazali smo i konkretnom mjerom: na prijedlog Energoinvesta, koji je prihvatila Vlada Federacije BiH, povećanje veleprodajne cijene ograničeno je na 12%, iako je ruski isporučilac povećao nabavnu cijenu za 16,21%. Time je odobrena stopa povećanja veleprodajne cijene približno 26% niža od stope povećanja nabavne cijene. Rast nabavnih troškova tako nije u cijelosti prenesen na kupce, čime je ublažen pritisak tokom sezone grijanja.

Jednako jasno odgovaramo i na pokušaj da se podrška sportu i kulturi predstavi kao razlog za osudu Energoinvesta. Ponosni smo što kompanija koja je bila suočena s ozbiljnim naslijeđenim obavezama i prijetnjom stečaja danas servisira te obaveze, razvija nove projekte, unapređuje uslove rada zaposlenika i ima mogućnost da doprinosi zajednici. Stvaranje nove vrijednosti omogućava nam da gradimo budućnost kompanije i podržimo one koji svojim radom predstavljaju Bosnu i Hercegovinu.

Iza podrške sportskim kolektivima, institucijama kulture i manifestacijama stoje sportisti, treneri, umjetnici i mladi ljudi čiji trud i uspjesi zaslužuju priliku. Želimo biti među onima koji pomažu da sportski savezi opstanu, kulturne institucije rade, a talentovani ljudi ostvare svoj potencijal. Te podrške se ne stidimo. Na nju smo ponosni.
Od gospodina Bečarevića ustvari, ne očekujemo ništa. Očekujemo odgovornost za javno izgovorenu riječ, uvažavanje provjerljivih podataka i spremnost da ispravi netačne navode. Višegodišnje ponavljanje optužbi protiv Energoinvesta ne daje im vjerodostojnost niti može zamijeniti argumente, ali postavlja pitanje motiva.

Govor o „pravljenju građana budalama“ više govori o autoru takve izjave i njegovom odnosu prema javnoj odgovornosti nego o građanima. Građani zaslužuju poštovanje i tačne informacije. Neosnovano optuživanje privrednih društava i pojedinaca može narušiti njihov ugled i poslovne odnose te nepotrebno uznemiriti javnost.

Pozivamo gospodina Bečarevića da netačne navode ispravi, a neosnovane optužbe povuče. Od Stranke za Bosnu i Hercegovinu očekujemo odgovornost za navode koje podržava i jasno ograđivanje od neosnovanih optužbi i uvredljivih kvalifikacija. Od medija očekujemo da ovom odgovoru, tabelama i službenim izvorima omoguće primjerenu vidljivost, kako bi javnost mogla donijeti zaključke na osnovu potpunih informacija.

Stručni kredibilitet i vjerodostojnost političkog djelovanja grade se provjerljivim činjenicama. Energoinvest će svoju odgovornost nastaviti dokazivati izvršavanjem obaveza, stvaranjem nove vrijednosti, brigom o zaposlenicima i doprinosom zajednici kojoj pripada.

Prilog za redakcije Eurostatovi grafikoni

Originalni grafikoni iz dostavljenog dokumenta, provjereni prema Eurostatovoj bazi. Prikazana je cijena bez poreza i naknada za domaćinstva iz grupe D2. Naslovi perioda preuzeti su iz pratećeg dokumenta, a vrijednosti su nezavisno provjerene u bazi. [1]

Prvo polugodište 2026. | BiH 0,0446; Hrvatska 0,0478; EU 27 0,0749 €/kWh.

Drugo polugodište 2022. | BiH 0,0560; Hrvatska 0,0429; EU 27 0,0971 €/kWh.
Izračuni: (0,0560 / 0,0446 − 1) × 100 = 25,6%; (0,0446 / 0,0749 − 1) × 100 = −40,5%; (0,0446 / 0,0478 − 1) × 100 = −6,7%. Hrvatska je u S1 2026. bila 7,2% skuplja od BiH; to nije isto što i tvrdnja da je BiH bila 7,2% jeftinija od Hrvatske.
Prilog za redakcije tržišni grafikoni

WTI spot FOB, dnevni podaci EIA za 2022. Maksimum 123,64 USD/barel; nijedna objavljena dnevna vrijednost nije dostigla 150 USD. [15]

Originalni dostavljeni prikaz evropske tržišne cijene gasa u €/MWh. Izvor prikaza: Trading Economics, prema dostavljenom prilogu.
Prilog 2. Od približno 30 €/MWh neposredno prije martovskog skoka do 91,28 €/MWh na završetku prikaza: povećanje ≈ 204,3%, odnosno za nešto više od 3 puta veća cijena. Izračun: (91,28 / 30 − 1) × 100. Završna vrijednost odnosi se na dostavljeni snimak, a ne na nezavisno provjerenu kotaciju u trenutku objave. Grafikon nije Eurostatova serija cijena za domaćinstva.

Služba za odnose s javnošću

Energoinvest, d.d.

|dentifikacioni / Poreski broj: 4200214380009

Identifikacioni broj PDV obaveznika: 200214380009

Racun broj: 1950010000005563 Kod:  Razvojna banka Federacije Bosne i Hercegovine

1410010000083876 BOSNA BANK INTERNATIONAL, d.d. Sarajevo
3389002207987730 UNICREDIT BANK, d.d. Sarajevo
1327310010246821 NLB Banka, d.d. Tuzla

1610000010300053 RAIFFEISEN BANK, d.d. BIH, Sarajevo
1020500000016973 UNION BANKA,d.d. Sarajevo
1540011100039043 Intesa Sanpaolo Banka d.d. Bosna i Hercegovina
1344701000121009 ASA Banka, d.d. Sarajevo

3060340000675073 Addiko Bank

1011010000625298 Privredna banka Sarajevo - d.d. Sarajevo
1990490057001709 Sparkasse Bank, d.d. Sarajevo
5715000000043663 Banka Postanska Stedionica a.d.

1861010311144982

ZiraatBank BH d.d.

